Slaget om Douz

Slaget om Douz begynte på kvelden den 19. august 2011 da tunisiske sikkerhetsstyrker avskar en gruppe væpnede libyske soldater i kjøretøy i ørkenen. Kamphandlinger skal ha vart hele natten gjennom, og omsider tatt slutt på morgenen den 20. august. Det ble rapportert store tunisiske tap. Lokale innbyggere hevdet at tunisiske forsterkninger ble kalt inn fra nærliggende byer, og at helikoptre støttet bakketroppene under slaget. Ett tunisisk helikopter styrtet under kampene av mekaniske årsaker, ifølge tunisiske kilder.

Libyerne mistet angivelig over åtte kjøretøy, som skal ha vært tungt væpnet med moderne våpen. Identiteten deres var uklar, men lokale innbyggere mente de var Gaddafi-lojalister.

Douz ligger i det sentrale sørlige Tunisia, langt fra grensen til Libya.

 Referanser 

Kategori:Tunisias historie
Kategori:Libyas historie
Kategori:Konflikter i 2011
Kategori:Borgerkrigen i Libya